CELEX: 32007R0166
Language: da
Date: 2007-02-16 00:00:00
Title: Kommissionens forordning (EF) nr. 166/2007 af 16. februar 2007 om tarifering af visse varer i den kombinerede nomenklatur

21.2.2007   
            
            
               DA
            
            
               Den Europæiske Unions Tidende
            
            
               L 52/3
            
         
      KOMMISSIONENS FORORDNING (EF) Nr. 166/2007
   af 16. februar 2007
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. februar 2007.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 1930/2006 (EUT L 406 af 30.12.2006, s. 9).
   
      (2)  EFT L 302 af 19.10.1992, s. 1. Senest ændret ved forordning (EF) nr. 1791/2006 (EUT L 363, 20.12.2006, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et sæt toiletartikler pakket til detailsalg, bestående af:
                              
                                          —
                                       
                                       
                                          et bæger
                                       
                                    
                                          —
                                       
                                       
                                          en sæbeskål
                                       
                                    
                                          —
                                       
                                       
                                          en tandbørsteholder af cylindrisk form og
                                       
                                    
                                          —
                                       
                                       
                                          en automat (dispenser) til flydende sæbe.
                                       
                                    Sæbebeholderen består af en beholder af fajance med plastpumpe. De andre artikler er fremstillet af fajance.
                              Alle artikler er af samme design.
                              De skal anvendes som toiletartikler.
                              Se fotografi (1)
                              
                           
                        
               
                  6912 00 50
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 6912 00 og 6912 00 50.
                  Toiletartiklerne udgør, som de foreligger, et sæt som omhandlet i almindelig tariferingsbestemmelse 3 b).
                  Sættet skal tariferes efter materialet, keramik, der giver sættet dets væsentlige karakter.
               
            
                  
                              2.
                           
                           
                              En vare bestående af:
                              
                                          —
                                       
                                       
                                          et klosetsæde med låg, af plast
                                       
                                    
                                          —
                                       
                                       
                                          en elektromekanisk flytbar sprøjte og
                                       
                                    
                                          —
                                       
                                       
                                          et elektrotermisk apparat.
                                       
                                    Varen udfører en række funktioner såsom at opvarme vand, sprøjte vand og tørre området.
                           
                        
               
                  8516 79 70
               
               
                  Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur og teksten til KN-kode 8516, 8516 79 og 8516 79 70.
                  Produktet er en sammensat vare bestående af flere bestanddele. Bestanddelene tariferes under forskellige positioner (som sanitetsartikel af plast i position 3922, som elektromekanisk sprøjteanordning til husholdningsbrug i position 8509 og som elektrotermisk apparat i position 8516).
                  Ingen af bestanddelene giver produktet dets væsentlige karakter.
                  Produktet skal derfor tariferes i position 8516 i overensstemmelse med almindelig tariferingsbestemmelse 3 c) (det højeste nummer blandt de positioner, der i lige grad kan komme i betragtning).
               
            
                  
                              3.
                           
                           
                              Et apparat bestående af:
                              
                                          —
                                       
                                       
                                          en AM/FM-radiofonimodtager
                                       
                                    
                                          —
                                       
                                       
                                          en forstærkerenhed med 7 kanaler
                                       
                                    
                                          —
                                       
                                       
                                          en digital lydprocessor
                                       
                                    
                                          —
                                       
                                       
                                          en videokonverter og
                                       
                                    
                                          —
                                       
                                       
                                          en fjernbetjeningsenhed.
                                       
                                    Varen er beregnet til lyd- og billedunderholdning i hjemmet.
                              Apparatet kan modtage signaler fra forskellige kilder (f.eks. dvd-afspiller, satellitmodtager, kassetteafspiller, video-optager).
                              Lydsignalerne kan afkodes og sendes gennem digital/analog-konverteringsenheder inden forstærkning.
                              Videosignalerne synkroniseres med lydsignalerne. De kan også forstærkes, så der opnås en forbedret billedkvalitet.
                           
                        
               
                  8527 99 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI samt teksten til KN-kode 8527 og 8527 99.
                  Den komponent, som udfører hovedfunktionen i dette sammenbyggede apparat er radiofonimodtageren, jf. bestemmelse 3 til afsnit XVI.
                  Forstærkning og behandling af lyd og synkronisering og forstærkning af billed betragtes som sekundære funktioner i forhold til radiofonimodtagelse.
                  Det sammenbyggede apparat tariferes derfor som radiofonimodtager under KN-kode 8527 99 00.
               
            
                  
                              4.
                           
                           
                              Et nyt trehjulet motorkøretøj med forbrændingsmotor med kompressionstænding og en egenvægt på over 20 t.
                              Køretøjet består af et chassis med motor og førerhus.
                              Ved frembydelse er køretøjet hverken påmonteret transportudstyr eller landbrugsredskaber.
                           
                        
               
                  8704 23 91
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til kapitel 87 samt teksten til KN-kode 8704, 8704 23 og 8704 23 91.
                  Et chassis med motor og førerhus, hvorpå der kan monteres forskellige typer transportudstyr eller landbrugsredskaber (som ikke udgør en integrerende mekanisk enhed), kan ikke tariferes i kapitel 84.
                  I overensstemmelse med bestemmelse 3 til kapitel 87 kan det tariferes under position 8704.
                  Se også de forklarende bemærkninger til HS, pos. 8432, 8704 og 8705.
               
            
                  
                              5.
                           
                           
                              Et nyt trehjulet motorkøretøj med forbrændingsmotor med kompressionstænding og en egenvægt på over 20 t.
                              Køretøjet består af et chassis med motor og førerhus. På chassiset er monteret en spreder til faste materialer (arbejdsredskab) til landbrugsformål.
                              Køretøjet er også tilladt til kørsel på offentlig vej.
                           
                        
               
                  8705 90 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur samt teksten til KN-kode 8705, 8705 90 og 8705 90 90.
                  Køretøjet er ikke en selvbevægende maskine med hjul henhørende under pos. 8432, da der kan monteres flere typer arbejdsredskaber på chassiset med motor.
                  Da chassiset med motor og førerhus og arbejdsredskabet ikke udgør en integrerende mekanisk enhed, anses køretøjet for at være et motorkøretøj til specielt formål henhørende under position 8705.
                  Se også de forklarende bemærkninger til HS, pos. 8432 og 8705.
               
            
         
      
         (1)  Fotografiet er kun til information.